|  |
| --- |
| Baccara |
|  
Mayte Mateos ir Maria Mendiola |
| Biografija |
| Kilmė | Ispanijos vėliava Ispanija |
| Žanrai | pop, eurodisco |
| Aktyvumo metai | 1977–1981 |
| Įrašų kompanija | RCA |
| Svetainė | www.baccara-oficial.com |
| Nariai |
| Mayte Mateos  Paloma Blanco  Cristina Sevilla  Helen de Quiroga |
| Buvę nariai |
| María Mendiola  Maryse Perez  Jane Comerford |

**Baccara** – vokalinis duetas, suformuotas 1977 metais Ispanijos atlikėjų Mayte Mateos (g. 1951 m. vasario 7 d. Logronjuje) ir María Mendiola (g. 1952 m. balandžio 4 d. Madride - mirė 2021 m. rugsėjo 11 d. Madride). 

Duetas greitai pasiekė tarptautinę sėkmę su debiutinu singlu „Yes Sir, I Can Boogie", kuris užėmė pirmąsias vietas visoje Europoje ir yra vienas iš geriausiai visų laikų parduodamų singlų.

1978 m. Baccara atstovavo Liuksemburgui Eurovizijos dainų konkurse su daina "Parlez-vous français?" 

Kitas sėkmingas singlas „Sorry, I’m a Lady" ir turas po Europą paspartino grupės albumų leidybą, duetas buvo aktyviai kviečiamas į TV laidas ir galiausiai laimėjo atranką atstovauti Liuksemburgui 1978 m. Eurovizijos dainų konkurse su daina „Parlez-vous francais?" .

Nors grupė turėjo daug gerbėjų Ispanijoje, Vokietijoje ir Japonijoje, jau 1981 m. jis prarado buvusį popularumą, o 1983 m. M. Mateos ir M. Mendiola jau dirbo prie savo solinių projektų. Nesulaukusis sėkmės kaip solo atlikėjos, dainininkės subūrė savo duetus.

### Baccara feat. Mayte Mateos, 1983 m. – dabar

Per pastaruosius 40 metų Mayte Mateos dirbo su daugiau kaip 10 scenos partnerių. Dešimtojo dešimtmečio pabaigoje M. Mateos dirbo su australų dainininke Jane Comerford. 
1999 m. M. Mateos pradėjo koncertuoti ir įrašinėti dainas su ispanų dainininke Cristina Sevilla.
Po kūrybiniu pavadinimu **Baccara 2000** M. Mateos ir C. Sevilla išleido repo versiją "Yes sir, I can boogie ‘99"  kartu su amerikiečių reperiu Michaelu Yuniversalu. Dainą išleido Vokietijos įrašų kompanija BMG. Vėliau pasirodė albumas „Baccara 2000", kurį taip pat išleido garso įrašų kompenija BMG – RCA.
Albumą prodiusavo Thorstenas Brotzmanas, kuris anksčiau kaip klavišininkas gastroliavo Rusijoje su Thomasu Andersu (1995 m.) ir dalyvavo grupės „Blue System" įrašuose nuo 1992 iki 1997 m.

2004 m. pradžioje M. Mateos ir C. Sevilla – jau sceniniu pavadinimu „Baccara" – išleido singlą „Soy tu Venus"  ir dalyvavo "Melodiefestival"   Švedijoje, kur užėmė 7-ąją vietą.
Vėliau, 2004 m. albumą „Soy tu Venus" išleido Švedijos garso įrašų kompanija „Lionheart records".

Nuo 2005 m. Mayte Mateos koncertavo scenoje ir įrašinėjo studijoje su Paloma Blanco. 2008 m. jos išleido singlą „Nights in black satin" ir albumą „Satin… in black and white" Vokietijos garso įrašų kompanijoje „Edel". Albumą prodiusavo Ralfas Soja ir Frankas Dostalis.
2008 m. Mayte Mateos grupė „Baccara" koncertavo Vilniuje.

Po pandemijos M. Mateos koncertavo tik 3 kartus. Vienas pasirodymas įvyko 2022 m. jos gimtajame mieste Logronjas. Kiti du pasirodymai 2023 m. buvo surengti Maljorkos, kur dabar gyvena atlikėja.

### Baccara feat. Maria Mendiola, 1985 - 2021

Nuo 1985 iki 2008 metų Maria Mendiola dirbo su Maryse Perez. 1986 m. kūrybiniu vardu **New Baccara**, jos išleido singlą „Call me up" leidykloje „Sanni records". Singlą prodiusavo Luisas Rodriguezas - Modern Talking ir „C.C.Catch" prodiuseris. M. Mendiola pati sukūrė žodžius dainos „Talismanas" ispaniškoms versijoms.
1988 m. M. Mendiola ir M. Perez, vis dar po pavadinimu „New Baccara", išleido singlą „Fantasy boy", kurį išleido įrašų kompanija „Bellaphon". Dvi aukščiau paminėtos dainos pelnė „New Baccara" didelį populiarumą Lotynų Amerikoje. 1989 m. buvo išleistas singlas "Touch me", kurį taip pat išleido įrašų kompanija "Bellaphon". 1990 m. jos išleido albumą „F.U.N." įrašų kompanijoje „Dureco".

 Maria Mendiola (dešinėje) ir Cristina Sevilla (kairėje), Rusija, 2011 m
Dešimtojo dešimtmečio pradžioje M. Mendiola ir M. Perez atsisakė priešdėlio „naujoji" ir pradėjo įrašinėti kaip grupė "Baccara". 1993 m. Marios Mendiolos "Baccara" išleido singlą "Wind beneath my wings" Britanijos garso įrašų kompanijoje "Loading bay". Šis singlas tapo dideliu hitu Jungtinės Karalystės klubuose. 

Kaip "Baccara", M. Mendiola ir M. Perez aktyviai gastroliavo  Rytų Europoje. 2003 m. Maria and Marisa koncertavo Vilniuje.  
2004 m. jos koncertavo festivalyje „Discoteka 80s"  Maskvoje, Rusijoje. 2008 m. Marisa Perez buvo priversta palikti sceną dėl sveikatos problemų. 

Nuo 2011 m. Maria Mendiola koncertuoja ir įrašinėja su Cristina Sevilla, anksčiau dirbusia su kita originalia "Baccara" nare Mayte Mateos. 2012 m. M. Mendiola ir C. Sevilla kaip "Baccara" koncertavo festivalyje "Retro FM legendos" Maskvoje, Rusijoje.
2017 m. M. Mendiola ir C. Sevilla išleido singlą „Gimme your love", kurį prodiusavo Luisas Rodriguezas, garso įrašų kompanija „Team 33 Music". Netrukus pasirodė albumas "I belong to your heart".
2017 m. spalį "Baccara" koncertavo „Golden Disco" festivalyje Vilniuje, "Siemens" arenoje.

2020 m. M. Mendiola ir C. Sevilla kaip "Baccara" naujai įrašė pirmąjį "Baccara" hitą „Yes Sir, I Can Boogie"  su škotų remiksuotoju George’u Bensonu. Singlas buvo išleistas kaip „GBF featuring Baccara".

Maria Mendiola mirė 2021 metų rugsėjo 11 dieną Madride.

### Baccara feat. Cristina Sevilla (2022 m. – dabar)

2022 m. atsižvelgusi į daugybės gerbėjų prašymus ir siekdama laikytis kontraktų, pasirašytų dar darbo su Maria Mendiola metu, Cristina Sevilla nusprendė atgaivinti projektą. 2022 m. sausio 26 d. buvo pristatyta nauja Cristinos Sevilla scenos partnerė Helen de Quiroga.
Helen De Quiroga anksčiau dirbo kaip pritariančioji vokalistė su tokiais atlikėjais kaip Alejandro Sanz ir Miguel Boze, dalyvavo miuzikle „Katės" ir ispaniškų „Disney Films" garso takelių „Mažoji undinėlė" ir „Liūtas karalius" įrašuose. Pirmą kartą naujosios grupės "Baccara" pasirodymas scenoje įvyko 2022 m. vasarį Kijeve, Ukrainoje.

Cristina Sevilla (kairėje) ir Helen de Quiroga, 2022 m
2022 m. birželį Cristina Sevilla ir Helen de Quiroga kaip "Baccara" koncertavo Cristiano Dioro kruizų kolekcijos pristatyme Sevilijoje, Ispanijoje. 2022 m. liepą jos atliko didžiausius "Baccara" hitus "MaDo"  Madride, Ispanijoje, „Doune the rabbit hole" festivalyje Škotijoje, "Guilfeste"  Guilforde, Jungtinėje Karalystėje.
2022 m. rugpjūtį "Baccara" pasirodė "Küüslaugu"  festivalyje Kurema mieste,  Estijoje. 2022 m. rugsėjį jos išleido singlą „Don't let this feeling go away" garso įrašų kompanijoje „Team 33 Music".
2022 m. spalį C. Sevilla ir H. de Quiroga koncertavo kaip "Baccara" sodo ir gėlių parodoje Brandenburge, Vokietijoje, bei pasirodė "Elle Cancer Ball" Madride, Ispanijoje.
2022 m. lapkritį jos išvyko į Jungtines Valstijas, kur koncertavo kartu su Gina T.
2023 m. vasarį "Baccara" koncertavo Oruro mieste, Bolivijoje. 2023 m. gegužės mėn. ispaniškas ELLE žurnalas grupei "Baccara" dedikavo net 4 puslapių apimties straipsnį. Vėliau, 2023 m. gegužę, ispanų garso įrašų kompanija „in out records" išleido singlą „Don't let this feeling go away", kuriame buvo išplėstinė minėtos dainos versija ir „New Baccara" hitai „Call me up" ir „Fantasy boy", kurias naujai įrašė C. Sevilla ir H. de Quiroga.
2023 m. birželį C. Sevilla "Baccara" koncertavo „Nostalgia Fest"   festivalyje Rygoje, Latvijoje , „New Wave Fest" Hiustone, Teksase ir San Chosė, Kalifornijoje.

2023 m. liepą "Baccara" surengė solinį koncertą Uralsko mieste, Kazachstane. 2023 m. rugpjūčio mėn. C. Sevilla ir H. de Quiroga koncertavo kaip "Baccara" ir Richardas Claydermanas Menų ir kultūros festivalyje Botošani mieste, Rumunijoje. 2023 m. rugsėjį prancūzų apatinio trikotažo gamintojas ETAM pasirinko "Baccara" atlikti savo hitą „Yes Sir, I Can Boogie" Paryžiaus mados savaitės šou metu. Laidą tiesiogiai transliavo Prancūzijos televizijos kanalas TCM.

2023 m. lapkritį C. Sevilla ir H. de Quiroga kaip "Baccara" koncertavo vyno festivalyje  Komrate, Moldovoje. Vėliau lapkritį garso įrašų kompanija „Team 33 music" išleido naują "Baccara" singlą „When I’m with you".
2024 m. sausį C. Sevilla ir H. de Quiroga koncertavo Londone, kur didžiausią auditorijos  dalį sudarė Lotynų Amerikos publika.

Diskografija
------------

### Albumai

* 1977 – Baccara
* 1978 – Light My Fire
* 1979 – Colours
* 1981 – Bad Boys

### Singlai

#### 7"

* 1977 – „Yes Sir, I Can Boogie" / „Cara Mia"
* 1977 – „Sorry, I’m a Lady" / „Love You Till I Die"
* 1977 – „Granada" / „Sorry, I’m A Lady"
* 1977 – „Koochie-Koo" / „Number One"
* 1977 – „Mad In Madrid" / „Love You Till I Die" (Japan)
* 1978 – „Darling" / „Number One"
* 1978 – „Darling" / „Mad In Madrid"
* 1978 – "Parlez-vous français? "/ „Amoureux"
* 1978 – "Parlez-vous français? "(English version) / „You And Me" (dainos „Amoureux" angliška versija)
* 1978 – "Parlez-vous français? "/ „Adelita"
* 1978 – „The Devil Sent You To Lorado" / „Somewhere In Paradise"
* 1978 – „El diablo te mandó a Laredo" (dainos „The Devil Sent You To Lorado" ispaniška versija) / „Somewhere In Paradise"
* 1979 – „Body-Talk" / „By 1999"
* 1979 – „Baila tú" (dainos „Body-Talk" ispaniška versija) / „En el año 2000" (dainos „By 1999" ispaniška versija)
* 1979 – „Ay, Ay Sailor" / „One, Two, Three, That’s Life"
* 1979 – „Ay, Ay Sailor" / „For You"
* 1979 – „Eins plus eins ist eins" (dainos „One, Two, Three, That’s Life" vokiečių kalbos versija) / „For You"
* 1980 – „Sleepy-Time-Toy" / „Candido"
* 1981 – „Colorado" / „Mucho, Mucho"

#### 12"

* 1977 – „Sorry, I’m A Lady" (Extended Mix) / „Yes Sir, I Can Boogie" (Extended Mix)
* 1979 – „Body-Talk" (Extended Mix) / „By 1999" (Extended Mix)
* 1980 – „Sleepy-Time-Toy" / „Candido"

Nuorodos
--------

|  |  |
| --- | --- |
|  | **Vikiteka: Baccara** – vaizdinė ir garsinė medžiaga  |

* Oficiali svetainė (anglų k.)
* Diskografija
* Oficialus Instagram

  


| Apdovanojimai ir pasiekimai |
| --- |
| Prieš tai:**Anne-Marie Besse  *„Frère Jacques"*** |  **Liuksemburgo atstovės Eurovizijoje**1978 | Po to:**Jeane Manson  *„J'ai déjà vu ça dans tes yeux"*** |


1. ↑
2. ↑
3. ↑
4. ↑
5. ↑
6. ↑
7. ↑
8. ↑
9. ↑
10. ↑
11. ↑
12. ↑
13. ↑
14. ↑
15. ↑
16. ↑
17. ↑
18. ↑
19. ↑
20. ↑
21. ↑
22. ↑
23. ↑
24. ↑
25. ↑
26. ↑
27. ↑
28. ↑
29. ↑
30. ↑
31. ↑
32. ↑
33. ↑
34. ↑
35. ↑
36. ↑
37. ↑
38. ↑
39. ↑
40. ↑
41. ↑
42. ↑
43. ↑
44. ↑
45. ↑
46. ↑
47. ↑
48. ↑
49. ↑
50. ↑  ?